ຊາວຊູດານ ປະທ້ວງ ລັດຖະບານ ທີ່ບໍ່ໃຫ້ ຄວາມຄຸ້ມກັນ ເຂົາເຈົ້າ
ຊາວ​ໜຸ່ມ​ປະມານ 300 ຄົນ ​ພາກັນ​ເຕົ້າ​ໂຮມ​ກັນ ​ຢູ່​ໃນ​ເມືອງ UmRawada ​ ເພື່ອ​​ປະ​ທ້ວງຜູ້​ປົກຄອງ​ລັດ ທ່ານ Murghani Hussein Zaki-Adeen
ພວກປະທ້ວງຫລາຍຮ້ອຍຄົນ ທີ່ລັດພາກເໜືອ Kodafan ພາ ກັນແກວ່ງກ້ອນຫີນໃສ່ຂະບວນລົດຂອງລັດຖະບານ ຫລັງຈາກ ໄດ້ກ່າວຫາວ່າ ບັນດາເຈົ້າໜ້າທີ່ລັດຖະບານຫລົ້ມແຫລວໃນ ການປ້ອງກັນເຂົາເຈົ້າ ຈາກການໂຈມຕີຂອງພວກກະບົດໃນມື້ ນຶ່ງກ່ອນໜ້ານັ້ນ ຊາວໜຸ່ມປະມານ 300 ຄົນພາກັນເຕົ້າໂຮມກັນຢູ່ໃນເມືອງ Um Rawada ເພື່ອປະທ້ວງການຢ້ຽມຢາມຜູ້ປົກຄອງລັດ ທ່ານ Murghani Hussein Zaki-Adeen ຜູ້ມາກວດກາເມືອງ ທີ່ ຖືກໂຈມຕີໃນວັນເສົາຜ່ານມາ ພວກປະທ້ວງພາກັນເອົາໄຟຈູດ ຕຶກຂອງລັດຖະບານຫລາຍຫລັງ ບໍ່ມີລາຍງານວ່າມີ ຜູ້ໄດ້ຮັບບາດເຈັບສາຫັດ ຈາກເຫດການດັ່ງກ່າວ ພວກກະບົດຈາກ ຊູດານ ປະເທດທີ່ເພພັງຈາກສົງຄາມ ໃນຂົງເຂດ Dafur ເຂົາເຈົ້າກ່າວ ວ່າ ຕົນໄດ້ໂຈມຕີໃນວັນເສົາ ໂດຍເປັນພາກສ່ວນຂອງແຜນ ໂຄນລົ້ມລັດຖະບານ ຊູດານ ເມືອງ Um Rawaba ຕັ້ງຢູ່ພາກເໜືອຂອງເມືອງ Kodafan ຊຶ່ງເປັນເມືອງໃຫຍ່ທີ່ສອງ ລັດດັ່ງກ່າວບໍ່ໄດ້ຖືກລົບກວນຈາກ ການປະຕິບັດງານຂອງພວກກະບົດ ທີ່ເກີດຂື້ນໃນ Darfur ທີ່ຕັ້ງຢູ່ທາງພາກຕາເວັນຕົກ ແລະ Kordofan ໃຕ້ ທີ່ຕັ້ງຢູ່ພາກໃຕ້ພວກຊາວ ເມືອງ Um Rawala ກ່າວວ່າ ພວກກໍ່ການຮ້າຍຕິດອາວຸດ ພາກັນບຸກເຂົ້າໄປລັກປຸ້ນຕະ ຫລາດ ຫລັງຈາກໄດ້ເຂົ້າມາໃນເມືອງດ້ວຍລົດຢ່າງໜ້ອຍ 20 ຄັນ ທະຫານຊູດານ ໄດ້ກ່າວຫາພວກກໍ່ການຮ້າຍ ທໍາລາຍຕຶກສູງສື່ສານ ໂຮງໄຟຟ້າ ແລະຢ່າງ ໜ້ອຍສາງນໍ້າມັນນຶ່ງສາງ